Eduard Valgma
Eduard Valgma (sünninimi Eduard Valgesnaulov; 30. juuli 1908 Narva – 30. august 1980 Tallinn) oli eesti näitleja, orkestri- ja teatrijuht. 1930. aastast oli ta Narva teatri opereti- ja draamanäitleja. Teise maailmasõja ajal oli ta Eesti NSV Riiklike Kunstiansamblite džässorkestri konferansjee ja direktor. Aastatel 1944–1948 oli ta Eesti NSV Riikliku Filharmoonia direktori asetäitja, seejärel RAT Estonia direktori asetäitja. Ta on maetud Tallinna Metsakalmistule.